b"\n_START_ARTICLE_\nTanum (munisipalidad ng Suwesya)\n_START_SECTION_\nPalamuhatan\n_START_PARAGRAPH_\nSimula nang itayo ang unang simbahan dito, ang parokya ay ipinangalan sa dating bukirin ng Tanum (Nordiko T\xc3\xbanheimr). Ang unang baybay ay t\xc3\xban na may pakahulugang 'bukirining bakuran', at ang ikalawang baybay ay heimr na may pakahulugang 'bukid'.\n_START_SECTION_\nTanawin\n_START_PARAGRAPH_\nAng mga pag-uukit sa bato ng Tanum ay pinahayag bilang Pandaigdigang Pamanang Pook ng KPPPNB. Ito ay matatagpuan sa luklukan ng Tanumshede, na may lawak na 18 km\xc2\xb2._NEWLINE_Karamihan ng mga pag-uukit ay naglalarawan ng mga tao at mga bapor. May mga ilan ding naglalarawan ng hayop tulad ng mga baka at kabayo._NEWLINE_Ipinatungkol ng Munisipalidad ng Tanum ang mga pag-uukit sa bato sa kanilang eskudo de armas._NEWLINE_Ang lupaing pampuntod ng Greby ay ang pinakamalaking lupaing pampuntod sa Bohusl\xc3\xa4n at matatagpuan ito malapit sa pamayanan ng Grebbestad._NEWLINE_Ang Tanum ay isa sa mga munisipalidad na isinakatuparan ang paghihiwalay ng mga palikurang pang-ihi upang malabanan ang pandaigdigang kakulangan sa posporo. Ang ihi ay ang may pinakamayamang pinagmumulan ng posporo ayon sa Kasamang Dalubgurong Cynthia Mitchell ng Katatagan sa Likas-kayang Hinaharap ng Pamantasan ng Aghimuan sa Sidni (PAS)."